Foto’s: Een sterf in tragiese Bloem-ongelukFoto: ER24 Bloemfontein Nog foto’s volg onderaan die berig. Een man is Sondagoggend dood en drie ander beseer in ŉ enkelvoertuigbotsing in Bloemfontein. “Die ongeluk het in Curielaan plaasgevind,” het Luyanda Majija, woordvoerder vir ER24, in ŉ verklaring gesê. “Die man, in sy vroeë 20s, het vermoedelik aan sy ernstige inwendige beserings beswyk. Drie mans, ook in hul 20s, was saam met hom in die motor. Een is kritiek beseer en twee het matige beserings opgedoen.” Die oorlewendes is op die toneel gestabiliseer voordat hulle na nabygeleë hospitale geneem is vir verdere behandeling. “Die voertuig se enjin is tydens die impak uitgeruk,” het Majija bygevoeg. “Die voertuig het ŉ sementblok getref wat as afskorting op die pad dien. Plaaslike owerhede ondersoek die ongeluk. Foto: ER24 Bloemfontein Foto: ER24 Bloemfontein Foto: ER24 Bloemfontein